ข้อบัญญัติองค์การบริหารส่วนตำบลบางแก้วข้อบัญญัติองค์การบริหารส่วนตำบลบางแก้วเรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิด หรือบางประเภทในท้องที่เขตองค์การบริหารส่วนตำบลบางแก้วอำเภอเมืองสมุทรสงคราม จังหวัดสมุทรสงครามพ.ศ.๒๕๕๒ อาศัยอำนาจตามความในมาตรา ๙ แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งได้แก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่๕) พ.ศ. ๒๕๔๖ องค์การบริหารส่วนตำบลบางแก้วโดยความเห็นชอบของสภาองค์การบริหารส่วนตำบลบางแก้วจึงออกข้อบัญญัติไว้ ดังต่อไปนี้ข้อ ๑ข้อบัญญัตินี้เรียกว่า ข้อบัญญัติองค์การบริหารส่วนตำบลบางแก้วเรื่อง กำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภท ในท้องที่เขตองค์การบริหารส่วนตำบลบางแก้ว อำเภอเมืองสมุทรสงครามจังหวัดสมุทรสงคราม พ.ศ. ๒๕๕๒ข้อ ๒[๑]ข้อบัญญัติองค์การบริหารส่วนตำบลบางแก้วนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมเมืองสมุทรสงครามที่ออกตามความในพระราชบัญญัติการผังเมืองพ.ศ. ๒๕๑๘ข้อ ๓ในข้อบัญญัตินี้บริเวณที่ ๑ หมายความว่าพื้นที่ในบริเวณด้านเหนือจดทางรถไฟสายบ้านแหลม - แม่กลอง ฟากใต้ ด้านตะวันออก จดเส้นขนานระยะ ๔๐๐ เมตรกับเส้นที่ลากจากทางหลวงแผ่นดินหมายเลข ๓๐๙๒ (ถนนเอกชัย)ที่บริเวณห่างจากทางหลวงแผ่นดินหมายเลข ๓๒๕ (ถนนสมุทรสงคราม - บางแพ) บรรจบกับทางหลวงแผ่นดินหมายเลข๓๐๙๒ (ถนนเอกชัย) ไปทางทิศตะวันออกเฉียงเหนือ ตามแนวทางหลวงแผ่นดินหมายเลข ๓๐๙๒(ถนนเอกชัย) ระยะประมาณ ๖๔๐ เมตร ไปทางทิศตะวันออกเฉียงใต้ ระยะประมาณ ๑,๐๒๐เมตร จนบรรจบกับเส้นที่ลากจากถนนสาธารณะไม่ปรากฏชื่อที่บริเวณที่ห่างจากทางหลวงแผ่นดินหมายเลข ๓๕ ไปทางทิศตะวันตกเฉียงเหนือ ตามแนวถนนสาธารณะไม่ปรากฏชื่อระยะประมาณ ๖๐๐ เมตรไปทางทิศตะวันตกเฉียงใต้จนบรรจบกับถนนทางเข้าเมือง ระยะประมาณ๒,๐๙๐ เมตรที่บริเวณห่างจากเส้นที่ลากจากถนนสาธารณะไม่ปรากฏชื่อที่บริเวณที่ห่างจากทางหลวงแผ่นดินหมายเลข ๓๕ ไปทางทิศตะวันตกเฉียงเหนือ ตามแนวถนนสาธารณะไม่ปรากฏชื่อระยะประมาณ๖๐๐ เมตรไปทางทิศตะวันตกเฉียงใต้จนบรรจบกับถนนทางเข้าเมือง ระยะประมาณ ๒,๐๙๐เมตร ไปทางทิศตะวันออกเฉียงเหนือตามแนวเส้นที่ลากจากถนนสาธารณะไม่ปรากฏชื่อที่บริเวณที่ห่างจากทางหลวงแผ่นดินหมายเลข ๓๕ไปทางทิศตะวันตกเฉียงเหนือตามแนวถนนสาธารณะไม่ปรากฏชื่อ ระยะประมาณ ๖๐๐เมตรไปทางทิศตะวันตกเฉียงใต้จนบรรจบกับถนนทางเข้าเมือง ระยะประมาณ ๒,๐๙๐เมตร ระยะประมาณ ๑,๑๔๐ เมตร ด้านใต้ จดเส้นขนานระยะ ๑๕๐ เมตรกับเส้นที่ลากจากถนนสาธารณะไม่ปรากฏชื่อที่บริเวณที่ห่างจากทางหลวงแผ่นดินหมายเลข๓๕ ไปทางทิศตะวันตกเฉียงเหนือตามแนวถนนสาธารณะไม่ปรากฏชื่อ ระยะประมาณ ๖๐๐เมตรไปทางทิศตะวันตกเฉียงใต้จนบรรจบกับถนนทางเข้าเมือง ระยะประมาณ ๒,๐๙๐เมตร และเส้นขนานระยะ ๑๐๐ เมตร กับศูนย์กลางถนนทางเข้าเมือง ด้านตะวันตกจดแนวเขตองค์การบริหารส่วนตำบลบางแก้วด้านตะวันตกบริเวณที่ ๒ หมายความว่าพื้นที่ในบริเวณดังต่อไปนี้๒.๑ ด้านเหนือจดเส้นที่ลากจากทางหลวงแผ่นดินหมายเลข ๓๒๕ (ถนนสมุทรสงคราม - บางแพ)ที่บริเวณถนนเกษมสุขุม ทางหลวงแผ่นดินหมายเลข ๓๐๙๒ (ถนนเอกชัย)บรรจบกับทางหลวงแผ่นดินหมายเลข ๓๒๕ (ถนนสมุทรสงคราม - บางแพ)ไปทางทิศตะวันออกเฉียงใต้ ระยะประมาณ ๘๒๐ เมตรจนบรรจบกับเส้นที่ลากจากถนนสาธารณะไม่ปรากฏชื่อ ที่บริเวณที่ห่างจากทางหลวงแผ่นดินหมายเลข๓๕ ไปทางทิศตะวันตกเฉียงเหนือตามแนวถนนสาธารณะไม่ปรากฏชื่อ ระยะประมาณ ๖๐๐เมตรไปทางทิศตะวันตกเฉียงใต้จนบรรจบกับถนนทางเข้าเมือง ระยะประมาณ ๒,๐๙๐เมตร ที่บริเวณห่างจากเส้นที่ลากจากถนนสาธารณะไม่ปรากฏชื่อที่บริเวณที่ห่างจากทางหลวงแผ่นดินหมายเลข ๓๕ไปทางทิศตะวันตกเฉียงเหนือตามแนวถนนสาธารณะไม่ปรากฏชื่อ ระยะประมาณ ๖๐๐เมตรไปทางทิศตะวันตกเฉียงใต้จนบรรจบกับถนนทางเข้าเมือง ระยะประมาณ ๒,๐๙๐เมตร บรรจบกับถนนทางเข้าเมืองไปทางทิศตะวันออกเฉียงเหนือตามแนวเส้นที่ลากจากถนนสาธารณะไม่ปรากฏชื่อที่บริเวณที่ห่างจากทางหลวงแผ่นดินหมายเลข ๓๕ไปทางทิศตะวันตกเฉียงเหนือตามแนวถนนสาธารณะไม่ปรากฏชื่อ ระยะประมาณ ๖๐๐เมตรไปทางทิศตะวันตกเฉียงใต้ จนบรรจบกับถนนทางเข้าเมือง ระยะประมาณ ๒,๐๙๐เมตร ระยะประมาณ ๑,๑๔๐ เมตรด้านตะวันออกจดเส้นที่ลากจากถนนสาธารณะไม่ปรากฏชื่อ ที่บริเวณที่ห่างจากทางหลวงแผ่นดินหมายเลข๓๕ ไปทางทิศตะวันตกเฉียงเหนือตามแนวถนนสาธารณะไม่ปรากฏชื่อ ระยะประมาณ ๖๐๐เมตรไปทางทิศตะวันตกเฉียงใต้จนบรรจบกับถนนทางเข้าเมือง ระยะประมาณ ๒,๐๙๐เมตร บรรจบกับถนนทางเข้าเมืองด้านตะวันตกจดแนวเขตองค์การบริหารส่วนตำบลบางแก้วด้านตะวันตก๒.๒ ด้านเหนือ จดเส้นขนานระยะ ๒๐๐ เมตรกับศูนย์กลางถนนทางเข้าเมือง และเส้นตั้งฉากกับศูนย์กลางทางหลวงแผ่นดินหมายเลข ๓๕ที่จุดซึ่งอยู่ห่างจากศูนย์กลางทางหลวงแผ่นดินหมายเลข ๓๕ บรรจบกับถนนทางเข้าเมืองระยะ ๒๐๐ เมตรด้านตะวันออก จดเส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข๓๕ด้านใต้จดเส้นตั้งฉากกับศูนย์กลางทางหลวงแผ่นดินหมายเลข ๓๕ที่จุดซึ่งอยู่ห่างจากศูนย์กลางทางหลวงแผ่นดินหมายเลข ๓๕ บรรจบกับถนนทางเข้าเมืองระยะ ๒๐๐ เมตร และเส้นขนานระยะ ๑๐๐ เมตร กับศูนย์กลางทางหลวงแผ่นดินหมายเลข ๓๒๕ด้านตะวันตกจดแนวเขตองค์การบริหารส่วนตำบลบางแก้วด้านตะวันตกบริเวณที่ ๓ หมายความว่าพื้นที่ในบริเวณด้านเหนือจดทางรถไฟสายบ้านแหลม - แม่กลอง ฟากใต้ ด้านตะวันออก จดเส้นขนานระยะ ๑๐๐ เมตรกับศูนย์กลางคลองบางกะบูน เส้นขนานระยะ ๑๐๐ เมตร กับศูนย์กลางคลองบางบ่อเส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข ๓๕ เส้นขนานระยะ ๑๐๐เมตร กับศูนย์กลางคลองบางแก้ว เส้นขนานระยะ ๑๐๐ เมตร กับศูนย์กลางคลองแพรกลึกเส้นขนานระยะ ๑๐๐ เมตร กับศูนย์กลางคลองทะเล และเส้นเลียบชายฝั่งอ่าวแม่กลองด้านใต้ จดคลองปากมาบ ฝั่งเหนือ และคลองกลาง ฝั่งเหนือ ด้านตะวันตก จดคลองบางจะเกร็งฝั่งตะวันออก และแนวเขตองค์การบริหารส่วนตำบลบางแก้วด้านตะวันตกทั้งนี้ตามแผนที่ท้ายข้อบัญญัตินี้ข้อ ๔ภายในบริเวณที่ ๑ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทเว้นแต่โรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒)คลังสินค้าที่ประกอบกิจการเกี่ยวกับสารเคมีเพื่อการขายส่งหรือการผลิต(๓) คลังเชื้อเพลิงเพื่อการขายส่ง(๔) สถานที่บรรรจุก๊าซและสถานที่เก็บก๊าซตามกฎหมายว่าด้วยการบรรจุก๊าซปิโตรเลียมเหลวแต่ไม่หมายความรวมถึงสถานีบริการและร้านจำหน่ายก๊าซ(๕)คลังวัตถุอันตรายตามกฎหมายว่าด้วยวัตถุอันตราย(๖) สถานที่กำจัดมูลฝอยข้อ ๕ภายในบริเวณที่ ๒ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทเว้นแต่โรงงานที่ประกอบกิจการโดยไม่ก่อให้เกิดเหตุรำคาญ ตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒)คลังสินค้าที่ประกอบกิจการเกี่ยวกับสารเคมีเพื่อการขายส่งหรือการผลิต(๓) คลังเชื้อเพลิงเพื่อการขายส่ง(๔)สถานที่บรรจุก๊าซและสถานที่เก็บก๊าซตามกฎหมายว่าด้วยการบรรจุก๊าซปิโตรเลียมเหลว แต่ไม่หมายความรวมถึงร้านจำหน่ายก๊าซ(๕)คลังวัตถุอันตรายตามกฎหมายว่าด้วยวัตถุอันตราย(๖) สถานที่เลี้ยงม้า โค กระบือ สุกร แพะ แกะห่าน เป็ด ไก่ งู จระเข้ หรือสัตว์ป่า ตามกฎหมายว่าด้วยการสงวนและคุ้มครองสัตว์ป่าเพื่อการค้าหรือโดยก่อเหตุรำคาญตามกฎหมายว่าด้วยการสาธารณสุข(๗) ไซโลเก็บผลิตผลการเกษตร(๘)สุสานและฌาปนสถานตามกฎหมายว่าด้วยสุสานและฌาปนสถาน(๙) สถานที่กำจัดมูลฝอย(๑๐) สถานที่ซื้อขายเศษวัสดุข้อ ๖ภายในบริเวณที่ ๓ห้ามมิให้บุคคลใดก่อสร้างอาคาร ดังต่อไปนี้(๑)อาคารพาณิชย์ที่ดำเนินการตามกฎหมายว่าด้ายการจัดสรรที่ดิน(๒)อาคารอุตสาหกรรมที่ดำเนินการตามกฎหมายว่าด้ายการจัดสรรที่ดิน(๓) โรงงานทุกประเภท เว้นแต่โรงงานที่ประกอบกิจการโดยไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติข้อ ๗ภายในบริเวณพื้นที่ที่กำหนดไว้ตามข้อ๔ ข้อ ๕ และข้อ ๖ ห้ามมิให้บุคคลใดดัดแปลงใช้หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ และข้อ ๖ข้อ ๘อาคารที่มีอยู่แล้วในพื้นที่ที่กำหนดตามข้อ๔ ข้อ ๕ และข้อ ๖ ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิด หรือประเภทที่มีลักษณะต้องห้ามตามที่กำหนดในข้อ๔ ข้อ ๕ และข้อ ๖ข้อ ๙อาคารที่ได้รับอนุญาตหรือในวันแจ้งการก่อสร้างดัดแปลง ใช้หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง ใช้หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๑๐ให้นายกองค์การบริหารส่วนตำบลบางแก้วรักษาการตามข้อบัญญัตินี้ประกาศณ วันที่ ๑๓ ตุลาคม พ.ศ. ๒๕๕๒ประกอบแสงจันทร์นายกองค์การบริหารส่วนตำบลบางแก้ว[เอกสารแนบท้าย]๑.แผนที่ท้ายข้อบัญญัติองค์การบริหารส่วนตำบลบางแก้ว เรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิด หรือบางประเภทในท้องที่เขตองค์การบริหารส่วนตำบลบางแก้ว อำเภอเมืองสมุทรสงครามจังหวัดสมุทรสงคราม พ.ศ. ๒๕๕๒(ดูข้อมูลจากภาพกฎหมาย)ปริยานุช/ผู้จัดทำ๒๑มกราคม ๒๕๕๓นันท์นภัสร์/ตรวจ๒๑มกราคม ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๖ ง/หน้า ๗๙/๑๔ มกราคม ๒๕๕๓